Utfylling av en transitteringsdeklarasjon i NCTS fase 5

Her finner du detaljert informasjon om hvordan du fyller ut en transitteringsdeklarasjon i NCTS fase 5.

Veiledningen er skrevet basert på den informasjon vi har i dag og kan bli endret.

Den informasjon som skal oppgis er strukturert i form av datagrupper med tilhørende klasser og dataelementer basert på en datamodell utviklet av WCO. Tabellen under viser de hoved-dataelementene som skal fylles ut i en transitteringsdeklarasjon i NCTS fase 5. Det vil i systemet være mange underelementer som også må fylles ut.

Krav til opplysninger som skal oppgis i enkelte dataelementer kan i en overgangsperiode se litt annerledes ut.

|  |  |
| --- | --- |
| **D.E. nummer** | **Dataelement navn** |
| 11 01 000 000 | **Deklarasjonstype** (deklarasjonsstatus)  Oppgi deklarasjonstype for transitteringsdeklarasjonen, med en av følgende koder:   * T1 = Transittering av varer som ikke har EU-status * T2 = Transittering av varer med EU-status * T = Transittering av både T1 og T2 varer (blandet sending)   Deklarasjonstype skal oppgis på deklarasjonsnivå dersom det gjelder alle vareposter. Ellers oppgis koden "T" på deklarasjonsnivå og den respektive koden på varepostnivå. |
| 11 02 000 000 | **Type tilleggsdeklarasjon**  Oppgi den relevante koden.  Kodene som skal benyttes er:   |  |  | | --- | --- | | A | for en standard deklarasjon (i samsvar med Artikkel 25 og 26 til Vedlegg I). | | D | for avgivelse av en standard deklarasjon som nevnt under kode A i samsvar med Artikkel 29a til Vedlegg I. | |
| 11 03 000 000 | **Varepostnummer**  Nummeret på vareposten på deklarasjonens forsendelsesnivå (*House Consignment*). Dette nummeret er unikt i på hvert forsendelsesnivå. Vareposten skal nummereres på en sekvensiell måte, med start fra "1" for den første vareposten og øke nummereringen med "1" for hver påfølgende varepost. |
| 11 07 000 000 | **Sikkerhet**  Oppgi med bruk av de relevante kodene om deklarasjonen er kombinert med en summarisk utpasseringsdeklarasjon (EXS) eller summarisk innpasserings-  deklarasjon (ENS) i samsvar med de respektive avtalepartenes lovgivning om sikkerhetstiltak.    Kodene som skal benyttes er:   |  |  |  | | --- | --- | --- | | Kode | Beskrivelse | Forklaring | | 0 | Nei | Deklarasjonen kombineres ikke med summarisk utpasseringsdeklarasjon eller summarisk innpasseringsdeklarasjon | | 1 | ENS | Deklarasjonen kombineres med summarisk innpasseringsdeklarasjon | | 2 | EXS | Deklarasjonen kombineres med summarisk utpasseringsdeklarasjon | | 3 | ENS og EXS | Deklarasjonen kombineres med summarisk innpasseringsdeklarasjon og summarisk utpasseringsdeklarasjon | |
| 11 08 000 000 | **Redusert datasett-indikator**  Bruk de relevante kodene for å angi om deklarasjonen inneholder det reduserte datasettet.    Kodene som skal benyttes er:   |  |  | | --- | --- | | 0 | Nei (Varer er ikke deklarert ved bruk av redusert datasett). | | 1 | Ja (Varer er deklarert ved bruk av redusert datasett). | |
| 11 11 000 000 | **Deklarasjon varepostnummer (Declaration goods item number)**  Dette nummeret må være unikt gjennom hele deklarasjonen. Start med "1" for første varepost og øke nummereringen med "1" for hver ny varepost. |
| 12 01 000 000 | **Tidligere dokument**  Oppgi detaljer knyttet til forrige dokument. Her legger du inn en referanse til et tidligere dokument i form av en dokumentkode og et referansenummer.  Bruk forflytningsnivå (*Master Consignment level)* hvis dokumentet gjelder alle varene i deklarasjonen. Dersom det ikke legges inn et dokument på forflytningsnivå (MC), skal opplysningene legges inn på forsendelsens varelinjenivå (*House Consignment Goods Item level).* |
| 12 02 000 000 | **Tilleggsinformasjon**  Bruk dette dataelementet i forhold til informasjon der avtalepartenes lovgivning ikke spesifiserer feltet det skal legges inn i.  Valgfritt dataelement. |
| 12 03 000 000 | **Støttedokumenter**  Her legger du inn dokumenter, sertifikater og eventuelle nasjonale tillatelser fremlagt til støtte for erklæringen. Eksempler på slike dokumenter kan være lisenser, veterinærsertifikater, fakturaer, opprinnelsesdokumenter og nasjonale tillatelser.  Detaljene som kreves av eventuelle spesifikke regler som gjelder sammen med referansedata for dokumentene, som er utarbeidet til støtte for deklarasjonen, skal oppgis ved bruk av relevante koder. |
| 12 04 000 000 | **Tilleggsreferanse**  Oppgi referansenummer for eventuelle tilleggsdeklarasjoner som ikke dekkes av støttedokument, transportdokument eller tilleggsinformasjon**.** |
| 12 05 000 000 | **Transportdokument**  Her må du legge inn en referanse til transportdokumentet som dekker gjeldende transport av varene. Dette dataelementet inkluderer type og referanse til transportdokumentet.  Denne informasjonen skal kun gis der den er tilgjengelig. |
| 12 08 000 000 | **Referansenummer/UCR**  Denne oppføringen gjelder det unike forsendelsesreferansenummeret som vedkommende person har tildelt den aktuelle forsendelsen.  Det kan ha form av WCO (ISO 15459) koder eller tilsvarende. Det gir tilgang til underliggende kommersielle data av interesse for tollmyndighetene.  Valgfritt dataelement. |
| 12 09 000 000 | **LRN** (Local Reference Number)  Det lokale referansenummeret (LRN) skal brukes. Det er nasjonalt definert og tildelt av deklaranten/tollrepresentanten etter avtale med de kompetente myndighetene for å identifisere hver enkelt deklarasjon.  LRN består av 22 karakterer og har følgende oppbygning:   * Karakter 1-8: Den deklarasjonspliktiges identifikasjonsnummer (NODI-nummer) * Karakter 9-17: Dato (ååååmmdd) * Karakter 17 - 22: Sekvensnummer   Eksempel: NO12345620231025123456 |
| 12 12 000 000 | **Autorisasjon**  Oppgi referansenummeret til alle autorisasjoner som er nødvendige for deklarasjonen og meldingen.  Dette dataelementet skal oppgis når det foreligger en autorisasjon i henhold til artikkel 55 til Vedlegg I. |
| 13 02 000 000 | **Avsender**  Her legger du inn informasjon om avsender. Opplysningene skal legges inn på forflytningsnivå (*Master Consignment level*) dersom de gjelder hele deklarasjonen. Dersom det er flere avsendere, skal disse i stedet oppgis på forsendelsesnivå (*House Consignment level).*  Valgfritt dataelement. |
| 13 03 000 000 | **Mottaker**  Den part som varene faktisk sendes til. Skriv inn fullt navn og eventuelt det juridiske navnet til parten.  Dette dataelementet og dets underelementer kan av alle avtalepartene deklareres på HI-nivå (*House Consignment Goods Item level*) inntil oppgraderingen av NCTS referert til i bilaget til gjennomføringsvedtak (EU) 2016/578. |
| 13 06 000 000  13 06 074 000 | **Representant**  Denne informasjonen kreves hvis den er forskjellig fra D.E. 13 05 000 000 Deklarant, eller eventuelt D.E. 13 07 000 000 Den hovedansvarlige for transitteringsprosedyren.  **Kontaktperson**  Oppgi navnet på kontaktpersonen. |
| 13 07 000 000  13 07 074 000 | **Den hovedansvarlige for prosedyren**  Oppgi fullt navn (person eller firma) og adressen til den hovedansvarlige for transitteringsprosedyren. Hvis hensiktsmessig, oppgi fullt navn (person eller firma) til den bemyndigede representant som avgir transitteringsdeklarasjonen på vegne av den hovedansvarlige for prosedyren.  **Kontaktperson**  Oppgi navnet på kontaktpersonen. |
| 13 14 000 000 | **Tilleggsaktør i forsyningskjeden**  Tilleggsaktør i forsyningskjeden kan angis her for å demonstrere at hele forsyningskjeden ble dekket av de økonomiske operatører som har AEO-status.  Hvis denne dataklassen brukes, skal rolle og identifikasjonsnummer oppgis, ellers er dette dataelementet valgfritt. |
| 15 11 000 000 | **Tidsfrist (Limit date)**  Datoen for når varene senest skal legges frem ved bestemmelsestollstedet.  Denne informasjonen skal kun oppgis når en autorisert avsender brukes ved gjeldende deklarasjon. |
| 16 03 000 000 | **Bestemmelsesland**  Oppgi varenes siste bestemmelsesland ved bruk av den relevante landkoden.  Det sist kjente bestemmelsesland er definert som det siste landet, som er kjent på tidspunktet for frigivelse av tollprosedyren, hvor hensikten er at varene skal leveres. |
| 16 06 000 000 | **Avsenderland**  Oppgi landet som varene sendes/eksporteres fra ved bruk den relevante landkoden. |
| 16 12 000 000 | **Forsendelsens transittland**  Dette dataelementet kreves når en fastsatt reiserute er definert av avgangstollstedet (se 16 17 000 000 Fastsatt reiserute).  Oppgi landene som varene transporteres gjennom. Start med avsenderland og avslutt med bestemmelsesland. |
| 16 13 000 000 | **Lastested**  Her oppgis identifikasjon av havnen, flyplassen, godsterminalen, jernbanestasjonen eller annet sted hvor varene lastes på transportmidlet som brukes til transporten, inkludert landet der varene befinner seg. Der det er tilgjengelig, skal kodet informasjon gis for identifikasjon av stedet.  I tilfelle det ikke er noen UN/LOCODE tilgjengelig for det aktuelle stedet, skal landkoden etterfølges av navnet på stedet, med størst mulig presisjon.  Dette dataelementet er valgfritt når deklarasjonen er sendt inn før fremleggelse av varer. |
| 16 15 000 000  16 15 074 000 | **Varens lagringssted**  Oppgi stedet hvor varene kan undersøkes ved bruk av de relevante koder. Dette stedet skal være tilstrekkelig presist til at tollmyndighetene kan gjennomføre fysisk kontroll av varene.  Dette dataelementet er valgfritt når deklarasjonen er sendt inn før fremleggelse av varer.  **Kontaktperson**  Oppgi navnet på kontaktpersonen. |
| 16 17 000 000 | **Fastsatt reiserute**  Oppgi om fastsatt reiserute er brukt, ved bruk de relevante kodene.  Fastsatt reiserute definerer ruten som varene skal transporteres fra avgangstollstedet til bestemmelsestollstedet via en økonomisk forsvarlig reiserute.  Skal anvendes fra 1. mars 2027  Kodene som skal brukes er:   |  |  | | --- | --- | | 0 | Varer må ikke transporteres fra avgangstollstedet til bestemmelsestollstedet via en fastsatt reiserute | | 1 | Varer skal transporteres fra avgangstollstedet til bestemmelsestollstedet via en fastsatt reiserute | |
| 17 03 000 000 | **Avgangstollsted**  Oppgi referansenummeret til tollstedet der transitteringen skal starte opp.  Du finner alle tollstedene i EUs tollstedliste: [Reference Data & Customs Offices List (europa.eu)](https://ec.europa.eu/taxation_customs/dds2/rd/rd_home.jsp?Lang=en) |
| 17 04 000 000 | **Transitteringstollsted**  Oppgi koden til det planlagte tollstedet som er ansvarlig for innpasseringsstedet til en avtaleparts område, når varene transporteres under transitteringsprosedyren, eller det tollstedet som er ansvarlig for utpasseringsstedet i en avtaleparts tollområde, når varene under en transittering forlater dette området via en grense mellom avtaleparten og et tredjeland. |
| 17 05 000 000 | **Bestemmelsestollsted**  Oppgi referansenummer til tollstedet der transitteringen skal fullføres. |
| 17 06 000 000 | **Utpasseringstollsted for transittering (Office of Exit for transit)**  Oppgi referansenumrene til det gjeldende tollsted, ved bruk av den relevante koden.  Dette dataelementet er påkrevd når transitteringsdeklarasjonen er kombinert med en summarisk utpasseringsdeklarasjon. Oppgi koden for det planlagte tollstedet der transitteringen forlater sikkerhetsområdet. |
| 18 01 000 000 | **Nettovekt**  Oppgi varens nettovekt uttrykt i kilogram, for hver varepost. Nettovekt er varenes vekt uten emballasje. |
| 18 02 000 000 | **Ekstra mengdeenhet** (Supplerende enheter)  Oppgi, om nødvendig, mengden av den aktuelle varen, uttrykt i enheten fastsatt i tolltariffen. Det kan for eksempel være opplysninger om stykker, liter eller kubikkmeter.  Valgfritt dataelement. Kan anvendes fra 1. mars 2027. |
| 18 04 000 000 | **Bruttovekt**  Oppgi bruttovekten, uttrykt i kilogram, av varene som den aktuelle vareposten omhandler. Bruttovekt er vekten av varer, inkludert emballasje, men unntatt transportørens utstyr. |
| 18 05 000 000 | **Varebeskrivelse**  Oppgi varens beskrivelse, det vil si den vanlige handelsbeskrivelsen av produktet ditt. Beskrivelsen være presis nok til at varene kan klassifiseres.  Der deklaranten/tollrepresentanten oppgir CUS-koden for kjemiske stoffer og preparater, kan land fravike kravet om å gi en nøyaktig beskrivelse av varene. |
| 18 06 000 000 | **Emballasje**  Dette dataelementet gjelder detaljer om emballasjen til varene som er underlagt deklarasjon eller melding.  Her må du legge inn informasjon om **kollitype**, **antall kolli** og **merke**. |
| 18 07 000 000 | **Farlig gods**  Om din vare består av farlig gods skal du oppgi UN-nummer her.  Valgfritt dataelement**.** |
| 18 08 000 000 | **CUS kode**  Customs Union and Statistics (CUS)-nummer er tildelt innenfor European Customs Inventory of Chemical Substances (ECICS).  Valgfritt dataelement  CUS-koden oppgis i formatet 0000000-0. |
| 18 09 000 000 | **Varenummer**  Oppgi 6-sifret varenummer (HS) for den aktuelle vareposten.  Dette dataelementet vil bli obligatorisk frå utgangen av overgangsperioden 21.01.2025. |
| 19 01 000 000 | **Containerindikator**  Oppgi ved bruk av relevant kode den situasjon, som antas å være gjeldende når varene krysser avtalepartens ytre grense, på grunnlag av opplysningene som er tilgjengelig på tidspunktet for utferdigelsen av transitteringsformalitetene.    Kodene som skal brukes er:   |  |  | | --- | --- | | 0 | Varer som ikke transporteres i containere | | 1 | Varer som transporteres i containere |   Dette dataelementet er valgfritt når deklarasjonen er sendt inn før fremleggelse av varene. |
| 19 02 000 000 | **Transportens referansenummer**  Identifikasjon av transportmiddelets reise, for eksempel reisenummer, IATA-flyrutenummer, turnummer, hvis relevant.  I situasjoner der operatøren av luftfartøyet transporterer varer under code-sharing eller lignende kontraktsavtale med partnere, skal partnernes flyrutenummer brukes ved lufttransport.  Valgfritt dataelement. |
| 19 03 000 000 | **Transportmåte ved grensen**  Oppgi ved bruk av relevant kode hvilken transportmåte, som svarer til det aktive transportmiddelet, som antas vil bli benyttet ved utpassering fra avtalepartens tollområde.  Kodene som skal brukes er:   |  |  | | --- | --- | | Kode | Beskrivelse | | 1 | Sjøtransport | | 2 | Jernbanetransport | | 3 | Veitransport | | 4 | Lufttransport | | 5 | Post (aktiv transportmåte ukjent) | | 7 | Faste transportinstallasjoner | | 8 | Innenlands vannveier | | 9 | Annen transportmåte (f.eks. egen fremdrift) |   Land kan fravike dette kravet for andre transportmåter enn jernbane i tilfelle transitteringen ikke krysser avtalepartenes ytre grense. |
| 19 04 000 000 | **Transportmåte innenlands**  Oppgi transportmåte ved avgang ved bruk av gjeldende kode.  Kodene gitt for D.E. 19 03 000 000 Transportmåte ved grensen, skal brukes.  Valgfritt dataelement. |
| 19 05 000 000 | **Transportmiddel ved avgang**  Avhengig av gjeldende transportmiddel, kan følgende opplysninger om identitet og nasjonalitet oppgis:   |  |  | | --- | --- | | Transportmiddel | Identifikasjonsmetode | | Transport på innlands vannveier | Navn på fartøy | | Lufttransport | Nummer og dato for flyavgang (når det ikke er noe avgangsnummer (*flight number*), oppgis flyets registreringsnummer) | | Veitransport | Kjøretøyets registreringsnummer | | Jernbanetransport | Vognnummer |   Dette dataelementet er valgfritt når deklarasjonen er sendt inn før fremleggelse av varer.  Opplysningene trenger ikke oppgis ved multimodal transport, det vil si når transporten omfatter flere ulike transportformer. |
| 19 07 000 000 | **Transportutstyr**  Her legger du inn alle containernummer som deklarasjonen dekker.  Vær oppmerksom på at ordet container også omfatter tilhengere, vekselflak og containere beregnet for lufttransport.  Dette dataelementet er valgfritt når deklarasjonen er sendt inn før fremleggelse av varer. |
| 19 08 000 000 | **Det aktive transportmiddel ved grensepassering**  Oppgi identiteten og nasjonaliteten  til det aktive transportmiddelet som krysser avtalepartens grense.  I tilfelle kombinert transport eller når flere transportmidler benyttes, er det aktive transportmiddelet det som driver hele kombinasjonen. Hvis det er en lastebil på et sjøgående fartøy, er det aktive transportmiddelet skipet. Benyttes det en trekkbil og en henger, er det aktive transportmiddelet trekkvognen. Avhengig av gjeldende transportmidler, skal følgende opplysninger om identitet oppgis:   |  |  | | --- | --- | | Transportmiddel | Identifikasjonsmetode | | Sjø og innenlands vannvei | Navn på fartøy | | Lufttransport | Nummer og dato for flyavgang (når det ikke er noe avgangsnummer (*flight number*), oppgis flyets registreringsnummer). | | Veitransport | Registreringsnummer for kjøretøy og/eller tilhenger | | Jernbanetransport | Vognnummer |   I følgende tilfeller kan informasjonen utelates:   * dersom transportmiddelet er det samme som ved avgang * dersom det ikke er spesifisert noe transitteringstollsted i dataelement 17 04 000 000 Transitteringstollsted * dersom deklarasjonen er leveres på forhånd * dersom transporten omfatter flere ulike transportformer (multimodal transport) * hvis transportmåten er Post. |
| 19 10 000 000 | **Forsegling**  Oppgi forseglingens antall og nummer som er festet til transportutstyret, der det er aktuelt.  Denne informasjonen skal bare gis når tollmyndighetene har besluttet å forsegle varene.  Dette dataelementet er valgfritt når deklarasjonen er sendt inn før fremleggelse av varer. |
| 99 02 000 000 | **Garantitype**  Oppgi garantitype som er brukt for transitteringen ved bruk de relevante kodene.  Ved oppstart av en transittering i Norge benyttes i hovedsak kodene 0,1,2 eller 3.  Kodene som skal brukes er:   |  |  | | --- | --- | | Kode | Beskrivelse | | 0 | For garantifritak (artikkel 75(2)(c) i Vedlegg I). | | 1 | For universalgaranti (artikkel 75(1) og (2)(a) og (b) i Vedlegg I). | | 2 | For enkeltgaranti i form av en garantierklæring fra en garantist  (artikkel 20 i Vedlegg I). | | 3 | For enkeltgaranti i kontanter eller andre betalingsmidler som  anerkjennes av tollmyndighetene som tilsvarende kontantdepositum,  utstedt i euro eller i valutaen til landet der garantien kreves (artikkel 19  i Vedlegg I). | | 4 | For enkeltgaranti i form av garantiblanketter (artikkel 21 i Vedlegg I). | | 8 | For garanti som ikke kreves for visse offentlige organer\*. | | 9 | For enkeltgaranti av typen under punkt 3 til Bilag I til Vedlegg I. | | A | For garantifritak etter avtale (artikkel 10(2)(a) i konvensjonen) | | R | For garanti som ikke kreves for varer fraktet på Rhinen, Rhin-vannveier, Donau eller Donau-vannveiene (artikkel 13(1)(b) i Vedlegg I). | | C | For garantier som ikke er påkrevd for varer transportert i faste transportinstallasjoner (artikkel 13(1)(c) i Vedlegg I). | | H | For garantier som ikke er påkrevd for varer underlagt den felles transitteringsprosedyren i samsvar med artikkel 13(1)(a) i Vedlegg I. | | J | For garantifritak for reisen mellom avgangstollstedet og transitterings-tollstedet (artikkel 10(2)(b) i konvensjonen). |   \* For medlemsstatene i Den europeiske union. |
| 99 03 000 000 | **Garantireferanse/GRN**  Oppgi garantireferansenummeret.  Hvis garantikoden er 0, 1, 2 eller 4, er informasjon om GRN og tilgangskode obligatorisk å legge inn. |
| 99 04 000 000 | **Spesifikk garantireferanse**  Oppgi annen garantireferanse enn Garantireferansenummeret (GRN). |

**Ytterligere sikkerhetsdata**

Følgende informasjon skal oppgis når kode 1, 2 eller 3 legges inn i dataelement 11 07 000 000 – **SIKKERHET**.

|  |  |
| --- | --- |
| **D.E. nummer** | **Dataelement navn** |
| 13 12 000 000 | **Transportør**  Om transportør er en annen person enn den som er oppgitt i dataelement 13 07 000 000 Hovedansvarlig for transitteringen, skal du oppgi følgende informasjon:   * 13 12 017 000 – Identifieringsnummer   Her oppgir du transportørs TIN-nummer. |
| 14 02 000 000 | **Transportkostnader – betalingsmåte**  Oppgi en av følgende koder for å opplyse hvilken måte transportkostnadene er betalt på:  A = Kontant  B = Kredittkort  C = Sjekk  D = Annet  H = Elektronisk betaling  Y = Konto hos transportør  Z = Ikke forhåndsbetalt |
| 15 03 000 000 | **Estimert dato og tidspunkt for ankomst**  Oppgi dato og tidspunkt for ankomst til så nøyaktig som mulig. |
| 16 14 000 000 | **Lossested**  Oppgi stedet hvor varene losses fra transportmidlet som brukes til forsendelsen til Unionens tollområde. Hvis UN/LOCODE ikke er tilgjengelig, skriv inn landkoden og stedet hvor varene losses. |